CELEX: 62017TN0185
Language: hu
Date: 2017-03-21 00:00:00
Title: T-185/17. sz. ügy: 2017. március 21-én benyújtott kereset – PlasticsEurope kontra ECHA

22.5.2017   
            
            
               HU
            
            
               Az Európai Unió Hivatalos Lapja
            
            
               C 161/34
            
         2017. március 21-én benyújtott kereset – PlasticsEurope kontra ECHA
   (T-185/17. sz. ügy)
   (2017/C 161/48)
   Az eljárás nyelve: angol
   
      Felek
   
   
      Felperes: PlasticsEurope (Brüsszel, Belgium) (képviselők: R. Cana, E. Mullier és F. Mattioli ügyvédek)
   
      Alperes: Európai Vegyianyag-ügynökség
   
      Kérelmek
   
   A felperes azt kéri, hogy a Törvényszék:
   
               —
            
            
               a keresetet nyilvánítsa elfogadhatónak és megalapozottnak;
            
         
               —
            
            
               semmisítse meg az ECHA 2017. január 12-én közzétett azon határozatát, amely a BisphenolA-t a REACH-rendelet 59. cikke alapján különösen veszélyes anyagként felveszi az engedélyezésre jelölt anyagok listájára;
            
         
               —
            
            
               az ECHA-t kötelezze az eljárás költségeinek a viselésére; és
            
         
               —
            
            
               tegyen meg minden olyan további szükséges intézkedést, amelyet az eljárás szükségessé tehet.
            
         
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
               1.
            
            
               Az első, a REACH-rendelet 2. cikke (8) bekezdése b) pontjának a határozat általi megsértésére alapított jogalap.
               
                           —
                        
                        
                           A vitatott határozat megsérti a vegyi anyagok regisztrálásáról, értékeléséről, engedélyezéséről és korlátozásáról szóló, 1907/2006/EK rendelet (HL 2006. L 396., 1. o.; a továbbiakban: REACH-rendelet) 2. cikke (8) bekezdése b) pontját, mivel az intermedier-felhasználás a REACH-rendelet 2. cikke (8) bekezdésének b) pontja értelmében kivételt képez a teljes VII. cím alól, és így nem tartozik az 57. és 59. cikk, illetve az engedélyezés hatálya alá.
                        
                     
         
               2.
            
            
               A második, az arányosság elvének a vitatott határozat általi megsértésére alapított jogalap.
               
                           —
                        
                        
                           A felperes azt állítja, hogy vitatott határozat megsérti az arányosság elvét, mivel az intermedier-felhasználás jelölt anyagok listájára való felvétele meghaladja a kitűzött cél elérésére alkalmas és ahhoz szükséges mértéket, valamint az nem a legkevésbé korlátozó jellegű olyan intézkedés, amelyet az Európai Vegyianyag-ügynökség alkalmazhatott.
                        
                     
         
               3.
            
            
               A harmadik jogalap szerint az alperes nyilvánvaló értékelési hibát követett el azzal, hogy nem vette figyelembe a rendelkezésére álló azon információt, amely a BPA intermedierkénti használatát mutatja.
               
                           —
                        
                        
                           Az Európai Vegyianyag-ügynökség nem vette figyelembe azt az információt, amelyet a REACH-rendelet szerinti BPA-dokumentáció XV. mellékletében található.